ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่อง การกำหนดหน่วยเลือกตั้งและที่เลือกตั้งผู้แทนเกษตรกร อาศัยอำนาจตามความในมาตรา ๔แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒ ข้อ ๘แห่งกฎกระทรวงการแบ่งภูมิภาคและการเลือกตั้งผู้แทนเกษตรกร พ.ศ. ๒๕๔๔ จึงออกประกาศไว้ดังนี้ข้อ ๑ ประกาศนี้เรียกว่า ประกาศกระทรวงเกษตรและสหกรณ์เรื่อง การกำหนดหน่วยเลือกตั้งและที่เลือกตั้งผู้แทนเกษตรกรข้อ ๒[๑]ประกาศให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้จังหวัด หมายความรวมถึง กรุงเทพมหานครอำเภอ หมายความรวมถึง เขตและกิ่งอำเภอที่ว่าการอำเภอ หมายความรวมถึงสำนักงานเขตและที่ว่าการกิ่งอำเภอนายอำเภอ หมายความรวมถึงผู้อำนวยการเขตและปลัดอำเภอผู้เป็นหัวหน้าประจำกิ่งอำเภอข้อ๔ให้นายอำเภอประกาศกำหนดหน่วยเลือกตั้งที่จะพึงมีในอำเภอจากทะเบียนรายชื่อสมาชิกองค์กรเกษตรกรหรือทะเบียนองค์กรเกษตรกรและกำหนดที่เลือกตั้งสำหรับแต่ละหน่วยเลือกตั้งก่อนวันเลือกตั้งไม่น้อยกว่ายี่สิบวันโดยใช้แบบ ผก. ๗ ท้ายประกาศนี้ จำนวน ๕ ชุดประกาศตามวรรคหนึ่งให้ดำเนินการดังนี้ชุดที่๑ ปิดประกาศไว้ ณ ที่เลือกตั้งหรือบริเวณใกล้เคียงกับที่เลือกตั้งเฉพาะของแต่ละหน่วยเลือกตั้งชุดที่๒ ปิดประกาศไว้ ณ ที่ว่าการอำเภอชุดที่๓ เก็บรักษาไว้เป็นหลักฐานชุดที่๔ และชุดที่ ๕ให้ส่งจังหวัดเพื่อเก็บรักษาไว้เป็นหลักฐานและรวบรวมส่งเลขาธิการสำนักงานกองทุนฟื้นฟูและพัฒนาเกษตรกรจำนวนหนึ่งชุดเมื่อได้ประกาศกำหนดหน่วยเลือกตั้งและที่เลือกตั้งตามวรรคหนึ่งแล้วและปรากฏว่าจำนวนผู้มีสิทธิเลือกตั้งเปลี่ยนแปลงไปจากเดิมนายอำเภอจะประกาศเปลี่ยนแปลงกำหนดหน่วยเลือกตั้งและที่เลือกตั้งก่อนวันเลือกตั้งน้อยกว่ายี่สิบวันก็ได้[๒]ข้อ๕ ในการกำหนดหน่วยเลือกตั้งที่จะพึงมีในแต่ละอำเภอให้คำนึงถึงความสะดวกในการลงคะแนนของผู้มีสิทธิเลือกตั้งทั้งนี้ให้หน่วยเลือกตั้งหนึ่งประกอบด้วยองค์กรเกษตรกรองค์กรหนึ่งหรือหลายองค์กรโดยให้ถือเกณฑ์จำนวนผู้มีสิทธิเลือกตั้งหน่วยเลือกตั้งละหนึ่งพันคนเป็นประมาณแต่ถ้าเห็นว่าไม่เป็นการสะดวกในการลงคะแนนของผู้มีสิทธิเลือกตั้งจะกำหนดให้หน่วยเลือกตั้งใดมีจำนวนผู้มีสิทธิเลือกตั้งมากกว่าจำนวนดังกล่าวก็ได้ทั้งนี้ ต้องไม่เกินหนึ่งพันสองร้อยคนข้อ๖การกำหนดหมายเลขหน่วยเลือกตั้งแต่ละอำเภอให้กำหนดหมายเลขหน่วยเลือกตั้งโดยใช้หมายเลขเรียงตั้งแต่หมายเลข๑ ตามลำดับจนครบทุกหน่วยเลือกตั้งข้อ๗ให้นายอำเภอประกาศกำหนดที่เลือกตั้งของแต่ละหน่วยเลือกตั้งในอำเภอไว้ในบริเวณเดียวกันเพียงแห่งเดียวซึ่งมีสถานที่กว้างขวางพอที่จะจัดเป็นสถานที่ลงคะแนนและนับคะแนนทั้งเป็นสถานที่ที่ประชาชนเข้าออกได้สะดวกในกรณีจำเป็นหรือเพื่อความสะดวกในการจัดการเลือกตั้งจะประกาศกำหนดที่เลือกตั้งของแต่ละหน่วยเลือกตั้งในอำเภอมากกว่าหนึ่งแห่งก็ได้ข้อ๘ให้นายอำเภอจัดให้มีป้ายบอกที่เลือกตั้งปิดไว้ด้านหน้าของที่เลือกตั้งโดยมีข้อความอย่างน้อย ดังนี้ที่เลือกตั้งหน่วยเลือกตั้งที่............ข้อ๙ที่เลือกตั้งต้องมีคูหาลงคะแนนอย่างน้อยห้าคูหาข้อ๑๐ ให้นายอำเภอเตรียมหาเครื่องใช้ต่าง ๆสำหรับที่เลือกตั้งไว้ให้พร้อมก่อนวันเลือกตั้ง เช่น โต๊ะ เก้าอี้สำหรับคณะกรรมการประจำหน่วยเลือกตั้งและเจ้าหน้าที่รักษาความสงบเรียบร้อยประจำหน่วยเลือกตั้งกระดานดำ หรือสิ่งอื่นที่ใช้แทนได้ประกาศ ณ วันที่ ๒๒ เมษายน พ.ศ. ๒๕๔๕ชูชีพ หาญสวัสดิ์รัฐมนตรีว่าการกระทรวงเกษตรและสหกรณ์[เอกสารแนบท้าย]๑. ประกาศอำเภอ/กิ่งอำเภอ/เขต.....................เรื่อง กำหนดหน่วยเลือกตั้งและที่เลือกตั้งผู้แทนเกษตรกร(แบบ ผก.๗)(ดูข้อมูลจากภาพกฎหมาย)ประกาศกระทรวงเกษตรและสหกรณ์เรื่อง การกำหนดหน่วยเลือกตั้งและที่เลือกตั้งผู้แทนเกษตรกร (ฉบับที่ ๒)[๓]สถาพร/ผู้จัดทำ๑๘ ธันวาคม ๒๕๔๙พัชรินทร์/ผู้จัดทำ๒๕ กรกฎาคม ๒๕๕๑โชติกานต์/ปรับปรุง๒๔ สิงหาคม ๒๕๕๙[๑] ราชกิจจานุเบกษา เล่ม ๑๑๙/ตอนพิเศษ ๓๗ ง/หน้า ๒๐/๒๙ เมษายน ๒๕๔๕[๒] ข้อ ๔ วรรคสามเพิ่มโดยประกาศกระทรวงเกษตรและสหกรณ์ เรื่องการกำหนดหน่วยเลือกตั้งและที่เลือกตั้งผู้แทนเกษตรกร (ฉบับที่ ๒)[๓] ราชกิจจานุเบกษาเล่ม ๑๑๙/ตอนพิเศษ ๔๘ ง/หน้า ๑/๔ มิถุนายน ๒๕๔๕